פסלים נסתרים, מוזיאון קיטש וקרנבלים תמוהים הם רק חלק מהאוצרות שהעיר טומנת בחובה. קלישאתי ככל שזה ישמע: פראג, היא לא מה שחשבתם.
את תינוקות הענק שלו, המטפסים על מגדל הטלוויזיה של ז'יז'קוב, אפשר לראות מרוב נקודות התצפית בפראג. אך פרט לאלו הניח מחולל הפרובוקציות הצ'כי הידוע, דיוויד צ'רני, מספר מלכודות אמנותיות אחרות ברחבי העיר המחכות לתפוס את מבטם של עוברי אורח תמימים.את גרסתו של האמן לפסלו המפורסם של ואצלב הקדוש אפשר לראות במתחם לווצרנה הקרוב לכיכר ואצלב בה ניצב הפסל המקורי. בפסל רכוב "המלך הטוב ואצלב" על בטנו ההפוכה של גופת סוסו, כאשר זו האחרונה משתלשלת מן התקרה וחורצת לשונה בלעג. ברחוב הוסובה תמצאו את דמותו של פרויד, הנתלה באצבעותיו מעמוד וחולש על הרחוב. אבל אין ספק שהמיצג "זרמים", הנמצא מחוץ למוזיאון קפקא, מעורר את מירב הצחוקים. שני אנשי-רובוט המופעלים על ידי מחשב כותבים ציטוטים ידועים מעולם הספרות על ידי הטלת מימיהם בבריכה שלידם. אפשר אפילו לסמס להם ציטוטים להשתנה.
» Franz Kafka Museum - כתובת: Cihelna 2, PRAHA 1 Prague, טלפון: 420.257.535.373+, האתר הרשמי: kafkamuseum.cz/ShowPage.aspx?tabId=-1, מחיר לכרטיס: 170 קרונות, איך מגיעים: חשמלית (קו 22, 20, 12 או 18) עד לתחנת Malostranska, חוצים את הצומת אל עבר רחוב U Luzickheo Seminare. בצומת המזלג בוחרים בשביל השמאלי אל רחוב Cihelna. ה"מזרקה" נמצאת בכניסה למוזיאון.
ב-1993, מעט לאחר שחרור פראג מעול הקומוניזם, נולד בשכונת הפועלים לשעבר ז'יז'קוב קרנבל המסכות "מספוסט" (Czech Masopust festival). החגיגות, הנערכות חמישה ימים ומתקיימות כ-40 יום לפני חג הפסחא, יצאו כבר מזמן את תחומי השכונה והגיעו עד למרכז העיר. עם זאת, בז'יז'קוב עדיין נערכות החגיגות הפרועות ביותר ומצעד התחפושות הנועל את הקרנבל מתקיים גם הוא בשכונה.במשך חמישה ימים מוסר ראש הרובע את השליטה באופן סמלי לאל היין בכוס, ומפקיר את השכונה לתיאטראות רחוב, מוזיקה, זיקוקים, תחפושות "החייל האמיץ שוויק", בירה ובשר חינם.
סונה שמדרום לאזור נרודני, היה בעברו אחד החלקים היותר טרנדיים בפראג. כנראה עקב חשיפת יתר סר חינו, ועדיין, בהעדר מחליף בנמצא, אפשר ליהנות ממסע קניות אלטרנטיבי בחנויות לאורך קרוליני סווטלה (Karoliny Svetle) - רחוב צר ומתעקל צפונית לרחוב נרודני.במספר 9 נמצאת החנות טואלט (Toalette), שידועה בתרומתה להתפתחות אופנת הוינטג' בפראג, בעוד השמועות אמורות שבפאבלה ואולגה שבמספר 30 (Pavla & Olga) קונה דוגמנית העל טרזה מקבוסה את בגדיה וכן להקת הבריט-פופ בלר. חוץ ממסעדה אפגנית בשם קאבול קרולינה (Kabul Karolina), והבר הלטיני דואנדה (Duende), מומלץ לבקר גם באחת המסעדות הצמחוניות הטובות ביותר בפראג: לחקה הלאבה (Lehka Hlava) , הידועה בעיצובה המיוחד במינו: מנורות מאגוזי קוקוס ותקרה כחולה עם מאות כוכבים מנצנצים קטנים.
» Karoliny Svetle - איך מגיעים: חשמלית (קו 9, 22 או 18) עד לתחנת התיאטרון הלאומי - Narodni divadlo. הולכים במעלה הרחוב בכיוון ההפוך לנהר ופונים בפניה הראשונה ימינה אל רחוב Karoliny Svetle.
מסיבות ה"שתה ככל יכולתך" בכיכר ואצלב, הגורמות כאב ראש לא קטן הן למשתתפים והן לשגרירויות הזרות, הן כבר מזמן לא אופציות הבילוי היחידות שמציעים חיי הלילה בעיר. כעשר דקות משם, בשכונת וינוהראדי, התפתחה קהילה גאה קטנה ועליזה.מחצית מהברים ההומו-לסביים בוינוהראדי נמצאים ברדיוס של קילומטר, בראשם מועדון הטרמיקס (Termix) המארח את ערבי "הצ'כי הלוהט". מדריך האינטרנט Saints (באנגלית) מציע מידע חם ועדכני ואף סיורים במיוחד לקהל הגאה.
» Termix - כתובת: Trebizskeho 4a Vinohrady Praha 2, טלפון: 420.222.710.462+, האתר הרשמי: club-termix.cz, איך מגיעים: חשמלית (קו 11) עד לתחנת Vinohradska trznice, הולכים אל הרמזור בפינת הרחובות Vinohradska וTrebizskeho ופונים אל כתובת המועדון.
קובוס (Qubus) ומודרניסטה (Modernista) הן שתי חנויות - המוכרות לעיתים את אותם המוצרים ומציעות אלטרנטיבה נהדרת לחנויות הקריסטלים הנדושות הפזורות בעיר. בעלי קובוס זכו בתשואות עבור עיצוב אגרטלי פורצלן וכוסות יין בסגנון וולינגטון המבוססים בצורתם על כוסות פלסטיק, ואילו בחנות מודרניסטה תמצאו מכוניות צעצוע מסוג "סקודה" וחפצים מעוררי חיוך דוגמת כפיות דמויות תאי זרע של האמן יר'י פלצל. החנות מתמקדת בעיקר בחפצים בהשראת סגנון הבאוהאוס ואפשר למצוא בה מערכות תה, שחזור כורסאות משנות ה-30 ושאר קלאסיקות צ'כיות מהמאה הקודמת.
» Qubus Design studio - כתובת: Ramova 1071/3, 110 00 Praha, טלפון: 420.222.313.151+, האתר הרשמי: qubus.cz, איך מגיעים: חשמלית (קו 12, 5 או 15) עד לתחנת Ortenevo Namesti. ממשיכים עד הרמזורים ופונים שמאלה לרחוב Plynarni, ושוב שמאלה ברחוב הבא.
» Modernista - כתובת: Zelezna 489/12, 110 00 Prague-Old Town, טלפון: 420.224.241.300+, האתר הרשמי: modernista.cz, איך מגיעים: חשמלית (קו A או B) עד לתחנת Mustek, ממשיכים לכיכר העיר העתיקה וממנה אל רחוב צלטנה.
מה קורה כאשר מעצבים צ'כים מתעסקים עם קוביזם בתלת מימד? התוצאה היא ז'אנר יחודי של שעונים משוברים, קופסאות קריסטל מזוגזגות, כסאות עם רגלי עכבישים, בניינים בעלי מבנה אוריגמי ופנס הרחוב הזה, משנת 1912, הנראה כעומד בסירבול על חתיכת גבינה. יצירת המופת של האמן אמיל קרליצ'ק - למרות מיקומה ברובע נובה מייסטו הסואן - נחבאת מאחורי חנות הנעליים בתיה בכיכר יונגמן וגורמת למבחינים בה להרגיש כאילו מדובר בגילוי אישי. עיצובים נוספים בסגנון נמצאים במוזיאון הקוביזם ('בית המדונה השחורה'), בו חנות ובית קפה בבניין קוביסטי משוחזר.
» Cubist lantern - כתובת: Jungmanove Namesti, Nove Mesto, Praha 1, איך מגיעים: חשמלית (קו A או B) עד לתחנת Mustek, לצאת ביציאת Jungmanove Namesti» Museum of Czech Cubism - כתובת: Ovocny trh 19, Praha 1, טלפון: 420.224.236.378+, האתר הרשמי: prague.cz/black-madonna-house, איך מגיעים: חשמלית (קו A או B) עד לתחנת Mustek, יוצאים ביציאת Stavovske Divadlo, הולכים ישר ופונים לרחוב Ovocny trh עד לפינת Celetna.
בין מלונות הבוטיק המעוצבים בקפידה, מעודד למצוא בית מלון בעל חוש הומור. עיצובו השובב-מתוחכם של Hotel Yasmin, בדוגמאות העלים והאמבטיות השחורות של פיליפ סטארק, מגיע לשיא בהתפרצות נוסח "מדע בדיוני פוגש את הג'ונגל" בחללים המשותפים לאורחי המלון. הרושם שמתירים גופי החלל הכסופים הנתלים מן התקרה, בדרך אל מסעדת המלון המומלצת נודלס, מעומעם על ידי פסלים צמריריים כתומים, המקבלים את פני האורחים במסעדה. אלו קיבלו את השם "רגלונים" על ידי באי המקום. כל זאת בעיצוב הסטודיו מימולימיט ('מעבר לגבול'), שעיצב גם את מסעדת קאמפה פארק.
» לפרטים נוספים עבור דוברי אנגלית - דוא"ל: praha@delphinsub.cz או olson@olson.cz.
יש משהו באוספי בובות שתמיד מעלה חיוך. בחנות הצנועה של מוזיאון המיניאטורות תוכלו להביט אל תוך העולם המוקטן בעזרת זכוכיות מגדלת ולראות גמלים תנ"כיים קטנטנים פוסעים דרך קוף המחט, סירת מפרש על כנף יתוש ומה שנחשב לספר הקטן ביותר בעולם (בגודל פחות מסמ"ר). גם בקומה העליונה של מוזיאון הצעצועים במצודת פראג תוכלו לראות בובות. בעיקר בובת ברבי יפות.
» Miniatures Museum - כתובת: Prague 1, Strahovske nadvori 11, טלפון: 420.233.352.371+, האתר הרשמי: prague.net/museum-of-miniatures, איך מגיעים: חשמלית (קו 22 או 23) עד לתחנת Pohorelec, ויורדים בגבעה אל הפארק המשתרע מתחת לכביש עד למתחם מנזר סטרהוב.
» Toy Museum Prague - כתובת: Jirska 4, Prague 1, טלפון: 420.2437.2294+, האתר הרשמי: prague.net/toy-museum, מחיר לכרטיס: 60 קרונות, איך מגיעים: חשמלית (קו 22) עד לאחת מתחנות מצודת פראג (Malostranska, Hradcanska, prazsky letohradek), מאחורי הקתדרלה מצד ימין צ'יקיטיטס.
אם אתם צריכים מנת סוכר היישר לווריד, אתם מוזמנים לפנות אל בית הקפה המענג צוקרקווהלימונדה ברובע מאלה סטרנה (Mala Strana). בבית הקפה תוכלו להזמין כוס שוקו שלעולם לא תשכחו, וכנראה גם לא תוכלו לסיים. השוקו עשוי שוקולד מריר מעולה 70% ואתם יכולים לבחור בטעמים שונים, החל מסוג של הר-געש שוקולדי המכה את השפתיים וכלה במרקם ביצתי משהו, בו ניתן להרגיש את הטעם הגולמי-ראשוני של השוקולד. כך או כך, הטעם השוויצרי (או המקסיקני, בהשאלה לחוזק היחסי), מתמתן ביחס לסוג השוקו. בזמן (הארוך) שבין הלגימות אתם יכולים לעיין במבחר הפסטות הביתיות שבתפריט או לסקור את המוטיבים המודרניים בתקרה המעוצבת בסגנון ימי הביניים.